**DOGODKI KATOLIŠKE MLADINE – november 2022**

**Evropsko srečanje mladih – Rostock**

Mladi iz župnije se lahko udeležijo letošnjega srečanja mladih za novo leto, ki bo potekalo od 28. 12. 2022 do 1. 1. 2023 v Rostocku na severu Nemčije. Do 6. 11. bo možna cenejša prijava [na spletni strani Katoliške mladine](https://katoliskamladina.si/home/projekti/esm/). Prosimo, da mlade opozorite, da je letos krajši rok za prijavo in sicer do 14. 11.. Prav tako je prišlo do spremembe glede starosti – prijavijo se lahko samo polnoletni.

**Večer Plus+**

V torek, 8. 11, ob 19:00 bo v Antonovem domu na Viču potekal slavilni večer z glasbeno skupino Svetnik. Tekom večera bodo mladi lahko prisluhnili pogovoru o sv. krstu, imeli adoracijo, možnost za spoved ter druženje.

**Program POTA**

V novembru 2022 bomo odprli prijave za novo POTA leto 2023. V ta namen organiziramo dve informativni srečanji, ki bosta potekali 10. in 13. 11. ob 19:00 na Katoliški mladini. Udeležba bo možna tudi [preko ZOOMa.](https://fb.me/e/36mEvvcfG) Srečanje je namenjeno vsem mladim od 18. leta, ki se zanimajo za odpravo v misijone.

**Nikodemovi večeri**

17., 22. in 24. 11. ob 19:00 v sodelovanju s Teološko fakulteto organiziramo Nikodemove večere, ki bodo potekali na temo kritičnega mišljenja. Organizirali bomo 3 večere z različnimi gosti in na različnih lokacijah, ki so objavljene [na naši spletni strani](https://katoliskamladina.si/home/projekti/nikodemovi-veceri/).

**Taizéjska molitev v novembru**

Taizéjska molitev bo potekala v četrtek, 24. 11. ob 20.00 na Katoliški mladini.

**Tematski večer za mlade**

V soboto, 26. 11. ob 18.00 organiziramo srečanje mladinskih skupin, ki delujejo po programu Life Teen. Naslov večera je Ranjena Cerkev, kjer nam bo gost večera Marjan Lampret spregovoril o drži Kristjana do svetosti in grešnosti Cerkve. K srečanju vabimo tudi ostale mladinske skupine. Prijave zbiramo na emanuel@katoliskamladina.si.

**Zornice**

V ponedeljek, 28. 11. bomo v Cerkvi Srca Jezusovega na Taboru začeli z obhajanjem zornic. Te bodo potekale vsak delavnik, ob 6.30 zjutraj, vse do 23. 12. 2022.